Apple rahbari bor davlatini xayriya uchun sarflashga tayyor

Amerikaning Apple korporatsiyasi rahbari Tim Kuk jiyanini o‘qitishga ketadigan mablag‘dan tashqari, o‘z davlatining barchasini xayriyaga sarflamoqchi. Bu haqda biznesmen Amerikaning Fortune jurnaliga bergan intervyusida aytib o‘tdi, deb yozadi “TASS”.

Nashr hisob-kitoblariga ko‘ra, Kukka tegishli aktivlarning umumiy qiymati 800 million dollardan oshadi. Apple rahbari kelajakda ushbu mablag‘ni OITS tarqalishiga qarshi kurashga, inson huquqlarini himoya qilish bilan bog‘liq maqsadlarga, shuningdek AQShdagi immigratsiya tizimini isloh qilishga yo‘naltiradi.
Kuk jurnalga “ortiqcha shov-shuvsiz pullarni xayriya qilishni boshlagani, biroq shunchaki vaqti-vaqti bilan cheklar yozib berish o‘rniga, filantropiyaga yondashuv tizimini ishlab chiqmoqchi ekanligi”ni aytdi.